קיווית לבנת-זנב

קִיוִית לִבְנַת-זָנָב (שם מדעי: Vanellus leucurus) היא עוף-מים בסוג קיווית.

בישראל היא חולפת נדירה וחורפת נדירה עוד יותר. לרוב היא נצפית בעמקי הצפון, בפרט בעמק החולה.<ref name=":0"></ref>

== טקסונומיה ואטימולוגיה ==
שם הסוג Vanellus הוא המילה הלטינית עבור קיוויות, והוא צורת הקטנה ל-vannus מעין כברה מקש ששימשה כדי לברור גרגרי חיטה. ההקשר מגיע ככל הנראה בשל הדמיון לצליל חבטות הכנף של הקיוויות. שם המין הספציפי leucurus הוא מיוונית עתיקה ל"לבן-זנב": "leukos" - לבן; ו-"oura" - זנב.<ref name="job"></ref>

זהו מין מונוטיפי, כלומר לא תוארו תת-מינים נפרדים.<ref></ref>

== אקולוגיה ==
=== תפוצה ===
מין זה נודד במלואו במרכז אסיה, למרות שישנן כמה אוכלוסיות יציבות במזרח התיכון (חלקים מעיראק ואיראן). אוכלוסיות נודדות מקננות ברוסיה בין אמצע אפריל למאי ויוצאות בחזית רחבה לשטחי החריפה בצפון-מזרח אפריקה, המזרח התיכון, פקיסטן וצפון הודו בין אמצע יולי לספטמבר (אם כי מדי פעם ישנם פרטים החורפים ברוסיה), וחוזרים לאזורי הקינון במהלך מרץ ואפריל. מין זה מקנן לעיתים קרובות במושבות קטנות של בין 4 ל-24 זוגות, לפעמים עד 100 זוגות (עיראק). מחוץ לעונת הקינון מופיע מין זה ביחידים, זוגות או בקבוצות קטנות, עם להקות נודדות קטנות של בין 1–6 פרטים ולהקות חורפות של 6–25 פרטים. היא מזדמנת נדירה למדי במערב אירופה.<ref name=":1"></ref>

=== בית-גידול ===
המין מראה העדפה לבתי-גידול בקרבת מים עומדים רדודים או הזורמים באיטיות עם כיסי אדמה המאפשרים הליכה ושכשוך במים ללא הפרעות. מין זה מקנן ברוסיה באזורים לחים ועשירים בצמחייה ליד מים מתוקים או מלוחים, ובאיונים קטנים וירוקים או חופים ביצתיים של אגמים מליחים. במהלך החורף מין זה מעדיף נהרות, תעלות ניקוז, בריכות, לגונות חופיות, ביצות ושטחי עשב מוצפים או כאלו שהתייבשו לאחרונה. היא מופיעה גם באזורים מליחיים עם צמחייה נמוכה ודלילה, באגני חלחול רדודים ליד תעלות ומאגרים ובשדות אורז מושקים. במהלך עונה זו המין מופיע גם על קרקע יבשה ליד מים כגון גדות נהרות וחופי אגמים, אך נמנע מארץ יבשה ופתוחה אם כי הוא נצפה לעיתים נח על שדות חרושים ויבשים (פקיסטן). המין תועד גם ניזון בשפכי ביוב זורם בסודן.<ref name=":1" />

=== קינון ===
היא בונה את קיניה על הקרקע בשקעים רדודים בשטח הפתוח, בדרך כלל ליד מים. תצפיות מועטות על אתרי קינון זמינות, אך אתר אחד נמצא על שדה מכוסה עשב מושקה ולא מעובד, ואחר נצפה על אדמה יבשה סמוך לביצה.<ref name=":1" /> התטולה מכילה כ-4 ביצים.

=== תזונה ===
היא נוהגת להישאר בקרבת מים מתוקים או מלוחים, שם היא מחפשת מזון. היא אוכלת-כל, תזונתה מורכבת בעיקר מחרקים (במיוחד חיפושיות, חגבים, זחלים, זחלי זבובים וארבה), אך גם תולעים, רכיכות וסרטנים (כולל חסילוני מים מתוקים).<ref name=":1" /> ידוע כי היא שוחה בעת חיפוש מזון, והיא אחת משני המינים היחידים במשפחתה שמכניסים את ראשה באופן קבוע מתחת למים בעת חיפוש אחר מזון.<ref></ref>

== תיאור ==
זוהי קיווית בינונית, באורך 26–29 ס"מ, עם מוטת כנפיים של 67–70 ס"מ ומשקל 99–198 גרם. היא בעלת גזרה זקופה ודקה ומקור שחור צר וארוך יחסית. הבוגרים בעלי ראש, צוואר וגב בצבע חום-ורדרד, עם פנים חיוורות יותר וחזה אפור, המתחלף בבטן לבנה-ורדרדה. זנבה הלבן הנקי הכנפיים הייחודיות בצבעי חום, לבן ושחור, ורגליה הצהובות והארוכות הבולטות בתעופה מעבר לזנב, הופכים את המין הזה לקל לזיהוי. לצעירים גב בעל מראה קשקשי, והם עשויים להראות מעט צבע חום בזנב.

מעופה קליל ו"פרפרי", אופייני לקיוויות.<ref name=":0" />

=== קולות ===
הקריאה, הנשמעת בעיקר בעונת הקינון, היא "פיוויט" בדומה לקיווית מצוייצת.

== סטטוס ==
האוכלוסייה העולמית מוערכת ב-20,000–130,000 פרטים. האוכלוסייה האירופית מוערכת ב-560–5,100 זוגות, מה שמשתווה ל-1,100–10,200 פרטים בוגרים. מגמת האוכלוסייה הכוללת אינה ודאית, שכן אוכלוסיות מסוימות מצטמצמות, בעוד שאחרות גדלות. ההערכה היא כי האוכלוסייה האירופית גדלה.<ref name=":1" />

יש לה טווח תפוצה נרחב למדי, ועל-אף שמגמות האוכלוסייה מעורבות, מסווגת קיווית זו ברמת סיכון של "ללא חשש" על ידי האיגוד הבינלאומי לשימור הטבע ומשאבי הטבע (IUCN).<ref name=":1" />

קיווית לבנת-זנב היא אחד המינים עליהם חל ההסכם לשימור עופות מים נודדים אפריקאים-אירו-אסייתים (AEWA).

== גלריה ==
<gallery mode="packed" heights="180">
קובץ:A couple of White-tailed lapwings (Vanellus leucurus), Yotvata, Israel.jpg|זוג קיוויות לבנות-זנב ביטבתה
קובץ:White-tailed Lapwing (Vanellus leucurus) & Red-wattled Lapwing (Vanellus indicus) (32098974675).jpg|קיווית לבנת-זנב צעירה לצד זוג קיוויות אדומות-משקפיים. פקיסטן
קובץ:White-tailed Lapwing (Vanellus leucurus) (42462460054).jpg|קיוויות לבנות-זנב בתעופה, פנג'אב, פקיסטן
קובץ:White-tailed Lapwing (Vanellus leucurus) (34296141492).jpg|דגם הכנף בולט בתעופה. פנג'אב, פקיסטן
קובץ:White-tailed Lapwing (Vanellus leucurus), Wood Sandpiper (Tringa glareola) & Common Snipe (Gallinago gallinago) (33258560134).jpg|לעיתים קשה לעיתים להבחין בה בשל צבעיה המתמזגים עם סביבתה, למעט רגליה הבולטות. בתמונה גם ביצנית מנומרת וזוג חרטומיות ביצות. פנג'אב, פקיסטן
</gallery>

== לקריאה נוספת ==

* 
* ערד בן-דוד, [https://www.birds.org.il/he/article/white-tailed-lapwing-arad-ben-david-october-2023 הילדה הכי יפה בגן, קיווית לבנת-זנב במעפיל - אוקטובר 2023], 26 באוקטובר 2023, אתר הצפרות הישראלי, מחברת הנדירים

== קישורים חיצוניים ==

* [http://www.tatzpit.com/site/pages/inPage.asp?catID=9&subID=14&subsubID=743 דף מידע ותמונות של המין], באתר תצפית של ליאור כסלו
* [https://ebird.org/species/whtlap1 תצפיות, קטעי וידאו, תמונות וקולות של קיווית לבנת-זנב], באתר eBird
* [https://xeno-canto.org/species/Vanellus-leucurus הקלטות אודיו של קיווית לבנת-זנב], באתר xeno-canto

== הערות שוליים ==

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:חופמיים
קטגוריה:ארץ ישראל: חופמיים
קטגוריה:הודו: עופות
קטגוריה:פקיסטן: עופות
קטגוריה:איראן: עופות
קטגוריה:עומאן: עופות
קטגוריה:איחוד האמירויות הערביות: עופות
קטגוריה:מצרים: עופות
קטגוריה:ערב הסעודית: עופות
קטגוריה:סוריה: עופות
קטגוריה:טורקיה: עופות
קטגוריה:עיראק: עופות
קטגוריה:רוסיה: עופות
קטגוריה:ארמניה: עופות